In nomine sanctæ et individuæ Trinitatis. Ego Hugo, Autisiodorensis episcopus, notum fieri volo tam præsentibus quam futuris Warnerium de Sancta-Porcaria et fratres ejus Werricum et Hugonem dedisse Deo et Beatæ-Mariæ Pontiniacensi terram quam habent a petraria Mairiaci versus Pontiniacum, sicut via subterior portat, et hastam super petrariam, et diurnale vallis ad pomarium, et duo diurnalia citra pomarium. Actum Pontiniacum per manum meam, presentibus istis: domino Hugone, abbate Pontiniacensi; Nargaudo, Mainardo, monachis de Karitate; Constantio de Sancta-Porcaria et Hisembardo de Varginiaco presbiteris: Herberto et Stephano, servientibus meis.